open-index/open-wikipedia-markdown huggingface dataset:
জগন্নাথ (দ্ব্যর্থতা নিরসন)

**[[জগন্নাথ]]** হিন্দুধর্ম ও বৌদ্ধ ধর্মের উপাসনার একজন দেবতা।

**জগন্নাথ** নাম দ্বারা বুঝানো হতে পারেঃ

## ব্যক্তি
* জগন্নাথ তর্কপঞ্চানন- একজন বাঙালী শ্রুতিধর ও পণ্ডিত।

## প্রশাসনিক অঞ্চল
* জগন্নাথপুর উপজেলা- বাংলাদেশের সিলেট বিভাগের সুনামগঞ্জ জেলার অন্তর্গত একটি উপজেলা।
* জগন্নাথপুর পৌরসভা- বাংলাদেশের সিলেট বিভাগের সুনামগঞ্জ জেলার অন্তর্গত একটি পৌরসভা।
* জগন্নাথদিঘী ইউনিয়ন- বাংলাদেশের কুমিল্লা জেলার একটি ইউনিয়ন বা প্রশাসনিক অঞ্চল।

## শিক্ষা প্রতিষ্ঠান
* জগন্নাথ বিশ্ববিদ্যালয়- বাংলাদেশের রাজধানী ঢাকার সদরঘাটে অবস্থিত একটি স্বায়ত্তশাসিত সরকারি বিশ্ববিদ্যালয়।
* জগন্নাথকিশোর কলেজ- ভারতের পশ্চিমবঙ্গের পুরুলিয়া জেলার একটি কলেজ।
* জগন্নাথ বড়ুয়া মহাবিদ্যালয়- ভারতের  উত্তর আসামের প্ৰথম একটি মহাবিদ্যালয়।

## ছাত্রাবাস
* জগন্নাথ হল- ঢাকা বিশ্ববিদ্যালয়ের হিন্দু-বৌদ্ধ-খ্রীষ্টান সম্প্রদায়সহ উপজাতি ছাত্রদের জন্য সংরক্ষিত আবাষিক হল।

## মন্দির
* জগন্নাথ মন্দির, পুরী- ভারতের  ওড়িশা বা উড়িষ্যার পুরী পূর্ব সমুদ্র সৈকতে অবস্থিত বিখ্যাত হিন্দু মন্দির।
* জগন্নাথ মন্দির, দিল্লি- ভারতের নতুন দিল্লিতে অবস্থিত একটি মন্দির
* জগন্নাথ মন্দির, শিয়ালকোট- পাকিস্তানের শিয়ালকোট শহরে অবস্থিত হিন্দু দেবতা জগন্নাথের একটি মন্দির।
* জগন্নাথ মন্দির (পাবনা)- বাংলাদেশের পাবনা জেলার চাটমোহর উপজেলায় অবস্থিত একটি জগন্নাথ মন্দির।
* জগন্নাথ মন্দির, হান্ডিয়াল- বাংলাদেশের  পাবনা জেলার চাটমোহর উপজেলায় অবস্থিত বাংলাদেশর অন্যতম একটি প্রাচীন মন্দিতর ও পুরাকীর্তি।

## আরও দেখুন
মাতৃ-শিক্ষাপ্রতিষ্ঠান

**মাতৃ-শিক্ষাপ্রতিষ্ঠান** (; বহুবচনেঃ [খুব কম ব্যবহৃত হয়] ) রূপক অর্থে ব্যবহৃত একটি লাতিন শব্দ যা কোন বিশ্ববিদ্যালয়, মহাবিদ্যালয়, বিদ্যালয় বা কোন শিক্ষা প্রতিষ্ঠানকে নির্দেশ করে যেখানে কোন শিক্ষার্থী পড়াশুনা করেছেন। যুক্তরাজ্যে, উচ্চ বিদ্যালয় থেকে কেউ উত্তীর্ণ হলেও এই শব্দটি ব্যবহৃত হয়। এই লাতিন শব্দটির (alma mater) বাংলা অর্থ দাঁড়ায় "সেবাদানকারী মা"। বর্তমানে শব্দটি দ্বারা বোঝায় কোন শিক্ষা প্রতিষ্ঠান সেখানে পড়াশুনা করা শিক্ষার্থীদের জ্ঞানের দিক থেকে সেবাদান করে এসেছে।

আজকের দিনে শব্দটি ব্যবহৃত হওয়ার আগে, এটি দ্বারা বিভিন্ন লাতিন মাতৃ দেবতাদের নির্দেশ করা হতো। পরে শব্দটি ক্যাথোলিজমেও ব্যবহৃত হয়েছে। পরে বোলগনা বিশ্ববিদ্যালয় প্রথম শিক্ষাক্ষেত্রে শব্দটির প্রচলন শুরু করে। যা বিশ্ববিদ্যালয়টির প্রাচীন ঐতিহ্যকেও নির্দেশ করে। মাতৃ-শিক্ষাপ্রতিষ্ঠান, প্রাক্তন শিক্ষার্থী (alumnus) শব্দটির সাথেও সম্পর্কিত।

## স্তম্ভ
মাতৃ-শিক্ষাপ্রতিষ্ঠান সম্পর্কিত বিভিন্ন স্তম্ভ আমেরিকার নানা বিশ্ববিদ্যালয়ে খুঁজে পাওয়া যায়। নিউ ইয়র্ক সিটির কলম্বিয়া বিশ্ববিদ্যালয়ের গ্রন্থাগার ভবনের সামনে ড্যানিয়েল চেস্টার ফ্রেঞ্চের তৈরি মাতৃ-শিক্ষাপ্রতিষ্ঠান সম্পর্কিত একটি মুর্তি রয়েছে। ইলিনয়েস বিশ্ববিদ্যালয় বিশ্ববিদ্যালয়েও এ সম্পর্কিত মুর্তি রয়েছে।

## তথ্যসূত্র

বিষয়শ্রেণী:লাতিন শব্দ ও বাক্যাংশ
বিষয়শ্রেণী:শিক্ষা
বিষয়শ্রেণী:বিদ্যালয় পরিভাষা
বিষয়শ্রেণী:উচ্চশিক্ষায়তনিক পরিভাষা
দক্ষিণ দূর্গাপুর রেলওয়ে স্টেশন

**দক্ষিণ দুর্গাপুর রেলওয়ে স্টেশন** হল শিয়ালদহ–ডায়মন্ড হারবার লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার দক্ষিণ দূর্গাপুর ও তার পার্শ্ববর্তী এলাকাগুলিতে রেল পরিষেবা প্রদান করে।

## স্টেশন চত্বর
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এই স্টেশনে একটি সঠিক সংযোগ সড়ক আছে।

## তথ্যসূত্র

## বহিঃসংযোগ
*  
*  
* 

বিষয়শ্রেণী:দক্ষিণ চব্বিশ পরগনা জেলার রেলওয়ে স্টেশন
বিষয়শ্রেণী:শিয়ালদহ রেল বিভাগ
বিষয়শ্রেণী:কলকাতা শহরতলি রেল স্টেশন
বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
বিষয়শ্রেণী:১৮৮৩-এ ভারতে প্রতিষ্ঠিত
বিষয়শ্রেণী:১৮৮৩-এ ভারতে চালু রেলওয়ে স্টেশন
ক্লাউস গ্রুনবার্গ

**ক্লাউস গ্রুনবার্গ** (জন্ম: ২০ নভেম্বর ১৯৪১) একজন জার্মান অভিনেতা। ১৯৬৯ সালে বারবেট শ্রোডার পরিচালিত *[[মোর (১৯৬৯-এর চলচ্চিত্র)|মোর]]* চলচ্চিত্রে মুখ্য চরিত্রের মাধ্যমে তার অভিনয়ে অভিষেক ঘটে। চলচ্চিত্রের পাশাপাশি তিনি জার্মান টেলিভিশন অভিনতো হিসাবেও কাজ করেছেন।

## জীবনী
গ্রুনবার্গ ১৯৪১ সালের ২০ নভেম্বর তৎকালীন নাৎসি জার্মানির ম্যাকলেনবার্গ রাজ্যের ভাইসমার শহরে জন্ম নেন। গ্রুনবার্গ ১৫ বছর বয়স পর্যন্ত পূর্ব জার্মানির ভাইসমারে বেড়ে ওঠেন এবং তারপরে ফেডারেল রিপাবলিকে চলে আসেন। তিনি কিছুসময় বার্লিনে অভিনেতা হিসাবে প্রশিক্ষণ নিয়েছিলেন। ল্যান্ডস্টিটার কোবার্গে এবং স্টাটাথিয়েটার ক্যাসেলে প্রাথমিক থিয়েটারের ব্যস্ততার পরে তিনি *Die Letzten* (১৯৬৭)-এর মাধ্যমে জার্মান টেলিভিশন চলচ্চিত্রে অভিষেক ঘটান।

## চলচ্চিত্রতালিকা

## তথ্যসূত্র

## বহিঃসংযোগ

*
*
*

বিষয়শ্রেণী:১৯৪১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জার্মান চলচ্চিত্র অভিনেতা
বিষয়শ্রেণী:জার্মান টেলিভিশন অভিনেতা
বিষয়শ্রেণী:২০শ শতাব্দীর জার্মান অভিনেতা
বিষয়শ্রেণী:২১শ শতাব্দীর জার্মান অভিনেতা
ক্রীড়া পরিদপ্তর (বাংলাদেশ)

**ক্রীড়া পরিদপ্তর** বাংলাদেশ সরকারের ক্রীড়া বিষয়ক একটি সরকারি দপ্তর। ইহা বাংলাদেশের ঢাকায় অবস্থিত। ক্রীড়া পরিদপ্তর যুব ও ক্রীড়া মন্ত্রণালয়ের অধীনস্থ দপ্তর।

## ইতিহাস
যুব ও ক্রীড়া মন্ত্রালয়ের অধীনস্থ **ক্রীড়া পরিদপ্তর** সহ পাশাপাশি *[[জাতীয় ক্রীড়া পরিষদ]]* এবং *[[বাংলাদেশ ক্রীড়া শিক্ষা প্রতিষ্ঠান]]* বাংলাদেশে ক্রীড়া পরিচালনা করে। ঢাকার মোহাম্মদপুরে ইহার নিজস্ব খেলার মাঠ রয়েছে।

## তথ্যসূত্র

বিষয়শ্রেণী:বাংলাদেশে ক্রীড়া
বিষয়শ্রেণী:বাংলাদেশের সরকারি সংস্থা
বিষয়শ্রেণী:১৯৭১-এ বাংলাদেশে প্রতিষ্ঠিত
বিষয়শ্রেণী:ঢাকা ভিত্তিক সংগঠন
জগন্নাথ মন্দির

**জগন্নাথ মন্দির** দ্বারা বুঝানো হতে পারেঃ

* জগন্নাথ মন্দির, পুরী- ভারতের  ওড়িশা বা উড়িষ্যার পুরী পূর্ব সমুদ্র সৈকতে অবস্থিত বিখ্যাত হিন্দু মন্দির।
* জগন্নাথ মন্দির, দিল্লি- ভারতের নতুন দিল্লিতে অবস্থিত একটি মন্দির
* জগন্নাথ মন্দির, দীঘা- ভারতের দীঘায় অবস্থিত একটি মন্দির
* জগন্নাথ মন্দির, শিয়ালকোট- পাকিস্তানের শিয়ালকোট শহরে অবস্থিত হিন্দু দেবতা জগন্নাথের একটি মন্দির।
* জগন্নাথ মন্দির (পাবনা)- বাংলাদেশের পাবনা জেলার চাটমোহর উপজেলায় অবস্থিত একটি জগন্নাথ মন্দির।
* জগন্নাথ মন্দির, হান্ডিয়াল- বাংলাদেশের  পাবনা জেলার চাটমোহর উপজেলায় অবস্থিত বাংলাদেশর অন্যতম একটি প্রাচীন মন্দিতর ও পুরাকীর্তি।
* কুমিল্লা জগন্নাথ মন্দির
* শ্রীজগন্নাথপুরী মন্দির (দক্ষিণ আফ্রিকা)
* **বরগুনা শ্রীশ্রী জগন্নাথ মন্দির**- এই মন্দিরটি প্রতিষ্ঠিত হয় ২০১৩ সালে, এবং এটা প্রতিষ্ঠা করে  সৈকত কর্মকার। এই মন্দিরে প্রতিবছর রথযাত্রা হয় এবং ভাদ্র মাসের কৌশী অমাবস্যা তিথিতে কালী পূজা অনুষ্ঠিত হয়।

## আরও দেখুন
বাংলাদেশের পাটকলের তালিকা

এটি **বাংলাদেশের পাটকলগুলোর তালিকা**; যেখানে বাংলাদেশের সকল পাটজাত পন্য উৎপাদনকারী এবং সংশ্লিষ্ট প্রতিষ্ঠানগুলোর সংক্ষিপ্ত বিবরণ দেয়া হয়েছে।

## সরকারি ব্যবস্থাপনায় পরিচালিত প্রতিষ্ঠান
বাংলাদেশ পাটকল করপোরেশনের ব্যবস্থাপনায় মোট ৩২টি মিল পরিচালিত হয়; এর মধ্যে ২২টি পাটকল কখনও বেসরকারি ব্যবস্থাপনায় হস্তান্তর করা হয়নি, ৩টিতে পাটকল সংশ্লিষ্ট দ্রব্যাদি উৎপাদিত হয়, ১টি প্রতিষ্ঠান মামলাজনিত কারণে বন্ধ রয়েছে এবং ৬টি প্রতিষ্ঠান বেসরকারি ব্যবস্থাপনায় হস্তান্তর করার পর শর্ত ভঙ্গের কারণে পুনরায়  নিয়ন্ত্রণে নেয়া হয়েছে। এগুলো হলোঃ

### সরকারি ব্যবস্থাপনায় পরিচালিত পাটকলসমূহ

**ঢাকা জোন**

* জুটো ফাইবার গ্লাস ইন্ডাষ্ট্রিজ লিমিটেড(নন-জুট)

**চট্টগ্রাম জোন**
* গুল আহমেদ জুট মিলস লিমিটেড
* হাফিজ জুট মিলস লিমিটেড
* এমএম জুট মিলস লিমিটেড(পরীক্ষামূলকভাবে চালু)
* আর আর জুট মিলস লিমিটেড(পরীক্ষামূলকভাবে চালু)
* বাগদাদ-ঢাকা কার্পেট ফ্যাক্টরী লিমিটেড
* কর্ণফুলী জুট মিলস লিমিটেড
* ফোরাত কর্ণফুলী কার্পেট ফ্যাক্টরী
* গালফ্রা হাবিব লিমিটেড(নন-জুট)
* মিলস ফার্নিসিং লিমিটেড(নন-জুট)
**খুলনা জোন**
* কার্পেটিং জুট মিলস লিমিটেড
* যশোর জুট ইন্ডাস্ট্রিজ লিমিটেড
* আলীম জুট মিলস লিমিটেড
* ইষ্টার্ণ জুট মিলস লিমিটেড
* ক্রিসেন্ট জুট মিলস লিমিটেড
* প্লাটিনাম জুবিলী জুট মিলস লিমিটেড
* স্টার জুট মিলস লিমিটেড
* খালিশপুর জুট মিলস লিমিটেড
* দৌলতপুর জুট মিলস লিমিটেড



## বে-সরকারি ব্যবস্থাপনায় পরিচালিত প্রতিষ্ঠান
লোকসানী সরকারি প্রতিষ্ঠানসমূহ *প্রাইভেটাইজেশন*-এর আওতায় ৩৮টি সরকারি পাটকল 'বেসরকারি-ব্যবস্থাপনা'য় হস্তান্তর করা হয়েছে; এগুলো হলো:

## আরও দেখুন
* বাংলাদেশের শিল্প;
* বাংলাদেশের পাট শিল্প;
* বাংলাদেশ পাটকল করপোরেশন
* বাংলাদেশ জুট মিলস লিমিটেড

## তথ্যসূত্র

## বহিঃসংযোগ
* বাংলাদেশের পাটকল ও পাটজাত পন্য উত্পাদনকারী প্রতিষ্টানগুলোর সংক্ষিপ্ত তালিকা।

বিষয়শ্রেণী:বাংলাদেশের কোম্পানি
বিষয়শ্রেণী:বাংলাদেশের কোম্পানির তালিকা‎
গীতা রানী ভুঁইয়া

**গীতা রানী ভুঁইয়া** হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৭ সাল থেকে ২০২১ সাল পর্যন্ত তিনি পশ্চিমবঙ্গ বিধানসভায় সবং বিধানসভা কেন্দ্রের বিধায়ক হিসেবে দায়িত্ব পালন করেছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:পশ্চিমবঙ্গের রাজনীতিতে নারী
বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১
জেমস মরিস

**জেমস উইনস্টোন মরিস** (জন্ম: ১৯৪৯) একজন ইসলামী ধর্মতত্ত্ববিদ। বর্তমানে তিনি বোস্টন কলেজের ধর্মতত্ত্ব বিভাগের একজন অধ্যাপক। বোস্টন কলেজে শিক্ষকতা করার পূর্বে তিনি এক্সেটার বিশ্ববিদ্যালয়ে ইসলাম শিক্ষা বিভাগে শার্জাহ চেয়ার হিসেবে দায়িত্ব পালন করেছেন।

## জীবনী

তিনি ১৯৭১ সালে শিকাগো বিশ্ববিদ্যালয় থেকে বিএ পাস করেন এবং ১৯৮০ সালে হার্ভার্ড বিশ্ববিদ্যালয়  থেকে পিএইচডি ডিগ্রি লাভ করেন। এছাড়াও তিনি স্ট্রাসবার্গ বিশ্ববিদ্যালয়, আমেরিকান ইউনিভার্সিটি অফ কায়রো, ইরানিয়ান একাডেমী অফ ফিলোসফি এবং সেন্টার ফর স্টাডি অফ সিভিলাইজেশন-এ পড়াশোনা করেছেন। তিনি প্রিন্সটন বিশ্ববিদ্যালয়, ওবারলিন কলেজ, টেম্পল বিশ্ববিদ্যালয় এবং ইনস্টিটিউট অব ইসমাইলি স্টাডিজসহ অসংখ্য গুরুত্বপূর্ণ প্রতিষ্ঠানে পাঠদান করেছেন। এছাড়া তিনি  মালয় বিশ্ববিদ্যালয় এবং সারায়েভো বিশ্ববিদ্যালয়ের ভিজিটিং প্রফেসর হিসেবে দায়িত্ব পালন করেছেন। মধ্যযুগীয় ইসলামী দর্শন ও ইবনে আরাবী'র দর্শনে তার ব্যাপক পাণ্ডিত্য রয়েছে।

## গ্রন্থপঞ্জি

* ওস্তাদ এলাহী অন স্পিরিচুয়ালিটি ইন এভরিডে লাইফ (২০০৯)
* ফ্রম এথিক্স এন্ড ডেভোশন টু স্পিরিচুয়াল রিয়ালাইজেশন: ইবনে আরাবী অন হোয়াট ইজ ইনডিসপেন্সেবল ফর দ্য স্পিরিচুয়াল সিকার (২০০৭)
* দ্য রিফ্লেকটিভ হার্ট: ডিসকাভারিং স্পিরিচুয়াল ইন্টেলিজেন্স ইন ইবনে আরাবী'স 'মেক্কান ইলিউমিনেশন্স' (২০০৫)
* দ্য উইজডোম অফ দ্য থ্রোন: এন ইন্ট্রোডাকশন টু দ্য ফিলোসফি অফ মোল্লা সদরা (১৯৮১)

## তথ্যসূত্র

বিষয়শ্রেণী:১৯৪৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
ফিশ মার্কহাম

**লরেন্স অ্যান্ডারসন মার্কহাম** (; জন্ম: ১২ সেপ্টেম্বর, ১৯২৪ - মৃত্যু: ৫ আগস্ট, ২০০০) সোয়াজিল্যান্ডের এমবাবানে এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৪৯ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছিলেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটালের প্রতিনিধিত্ব করেছেন। দলে তিনি মূলতঃ ডানহাতি লেগ ব্রেক বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী উপস্থাপন করে গেছেন ‘ফিশ’ ডাকনামে পরিচিত **ফিশ মার্কহাম**।

## প্রথম-শ্রেণীর ক্রিকেট
১৯৪৬-৪৭ মৌসুম থেকে ১৯৫০-৫১ মৌসুম পর্যন্ত ফিশ মার্কহামের প্রথম-শ্রেণীর খেলোয়াড়ী জীবন চলমান ছিল। এ সময়ে তিনি মাত্র সতেরোটি প্রথম-শ্রেণীর খেলায় অংশ নেন। তন্মধ্যে, ১৯৪৭-৪৮ মৌসুমের কারি কাপে ওয়েস্টার্ন প্রভিন্সের বিপক্ষে ৭/১০৬ নিয়ে ব্যক্তিগত সেরা বোলিং পরিসংখ্যান দাঁড় করান। এর এক সপ্তাহ পর অরেঞ্জ ফ্রি স্টেটের বিপক্ষে ব্যক্তিগত সর্বোচ্চ ১৩৪ রানের দূর্দান্ত ইনিংস উপহার দেন। নয় নম্বরে ব্যাটিংয়ে নেমে তিনি এ রান তুলেন। দলীয় সংগ্রহ এ পর্যায়ে ১৬৬/৭ ছিল। অসি ডসনের সাথে অষ্টম উইকেট জুটিতে ১৭৪ রান যুক্ত করেন। খেলায় তিনি উভয় ইনিংসে তিনটি করে উইকেট পেয়েছিলেন। এরফলে তার দল ইনিংস ব্যবধানে জয় তুলে নেয়।

## আন্তর্জাতিক ক্রিকেট
ফিশ মার্কহাম মূলতঃ ডানহাতি লেগ ব্রেক বোলার হিসেবে খেলতেন। এছাড়াও, নিচেরসারিতে ডানহাতি ব্যাটিং করতেন তিনি। সমগ্র খেলোয়াড়ী জীবনে একটিমাত্র টেস্টে অংশগ্রহণের সুযোগ পেয়েছিলেন তিনি। ১২ ফেব্রুয়ারি, ১৯৪৯ তারিখে জোহেন্সবার্গে ইংল্যান্ডের বিপক্ষে টেস্ট ক্রিকেটে অভিষেক ঘটে ফিশ মার্কহামের।

১৯৪৮-৪৯ মৌসুমে ইংল্যান্ড দল দক্ষিণ আফ্রিকা গমন করে। সিরিজের চতুর্থ খেলায় তার এ অভিষেক পর্ব সম্পন্ন হয়। টাফটি মান ও অ্যাথল রোয়ানের সাথে তৃতীয় স্পিনার হিসেবে অংশ নেন। একমাত্র ইনিংসে ২০ রান তুলেছিলেন। এছাড়াও, খেলায় একটিমাত্র উইকেটের সন্ধান পান। ফলশ্রুতিতে, পরের টেস্ট থেকে বাদ পড়েন। এরপর থেকে তাকে আর টেস্ট ক্রিকেট অঙ্গনে খেলতে দেখা যায়নি।

## ব্যক্তিগত জীবন
৫ আগস্ট, ২০০০ তারিখে ৭৫ বছর বয়সে নাটালের পিটারমারিৎজবার্গে ফিশ মার্কহামের দেহাবসান ঘটে। তার ভ্রাতা নেভিল মার্কহাম নাটালের পক্ষে প্রথম-শ্রেণীর ক্রিকেটে অংশগ্রহণ করেছিলেন।

## তথ্যসূত্র

## আরও দেখুন
* সিড পেগলার
* রোল্যান্ড বিউমন্ট
* এক টেস্টের বিস্ময়কারী
* দক্ষিণ আফ্রিকান টেস্ট ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা
* টেস্ট বহির্ভূত দেশে জন্মগ্রহণকারী টেস্ট ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯২৪-এ জন্ম
বিষয়শ্রেণী:২০০০-এ মৃত্যু
বিষয়শ্রেণী:কোয়াজুলু-নাটালের ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
অন্তর্বাসের প্রতি মাত্রাতিরিক্ত যৌনাকর্ষণ

থাম্ব|ডান|200px|অন্তর্বাসের প্রতি মাত্রাতিরিক্ত যৌনাকর্ষণের একটি উদাহরণ হচ্ছে স্টকিংস (নারীদের বড়ো মোজা) এর প্রতি আকর্ষণ

**অন্তর্বাসের প্রতি মাত্রাতিরিক্ত যৌনাকর্ষণ** হচ্ছে একধরনের মাত্রাতিরিক্ত যৌনাকর্ষণ যা অন্তর্বাসের সঙ্গে সংশ্লিষ্ট। বিভিন্ন ধরনের অন্তর্বাস যেমনঃ জাঙ্গিয়া, প্যান্টি, বক্ষবন্ধনী, প্যান্টিহোজ, এবং/অথবা এই ধরনের বিভিন্ন জিনিস দেখে যৌন উত্তেজনা অনুভব করা এবং ঐ যৌন উত্তেজনা নেশার পর্যায়ে গেলে ওটাকে *অন্তর্বাসের প্রতি মাত্রাতিরিক্ত যৌনাকর্ষণ* বলা হয়। কিছু কিছু মানুষ অন্তর্বাস হাতে নিয়ে নাড়াচাড়া করে/ভালো করে দেখে যৌন-উত্তেজনা পান আবার কিছু কিছু মানুষ এটা পরে যৌন-উত্তেজনা পান আবার এই ধরনের মানুষও রয়েছে যারা অন্তর্বাসের গন্ধ শুকে আনন্দ পান বা অন্য কাউকে পরতে বা খুলতে দেখে ভালো লাগে। কিছু কিছু মানুষ আবার অন্যের অন্তর্বাস চুরি করে রাখতেও পারেন। *অন্তর্বাসের প্রতি মাত্রাতিরিক্ত যৌনাকর্ষণ* শুধু যে মানুষের অন্তর্বাস সামনাসামনি দেখার মধ্যেই যে সীমাবদ্ধ তা নয় এটা অন্তর্বাসের চিত্র বা বিজ্ঞাপনের মধ্যেও রয়েছে।

অন্তর্বাসের প্রতি মাত্রাতিরিক্ত যৌনাকর্ষণ কোনো যৌনবিকৃতি হিসেবে স্বীকৃত নয় তবে এটার সঙ্গে জড়িত কোনো ব্যক্তি যদি এটার কারণে কোনো বড়ো ধরনের মানসিক অশান্তিতে ভোগেন তবে এটাকে মানসিক রোগ ধরা যেতে পারে যদিও সবক্ষেত্রে নয়।
## প্রচলন
ইতালীর একদল গবেষক একদা ৫০০০ ব্যক্তির ওপরে ৩৮১টি 'মাত্রাতিরিক্ত আকর্ষণ' বিষয়ক অনুসন্ধান এবং গবেষণা চালিয়েছিলেন, তাদের উদ্দেশ্য ছিলো বিভিন্ন মাত্রাতিরিক্ত আকর্ষণ সম্পর্কিত কারণ জানা। তিনটি বিষয়শ্রেণী ভাগ করেছিলেন তারা; এগুলো হলোঃ (১) একটি নির্দিষ্ট মাত্রাতিরিক্ত আকর্ষণ বিষয়ের উপরে কয়টি দল আছে , (২) কতগুলো ব্যক্তি একটি গ্রুপে অংশ নিয়েছেন এবং (৩) তাদের বার্তা পাঠানোর উপর ভিত্তি করে। সবার মধ্যে ১২% মানুষ ছিলেন যৌনমাত্রাতিরিক্ত আকর্ষণের তালিকায়। এইসব ব্যক্তিদের মধ্যে কিছু কিছু ব্যক্তির অন্তর্বাসের প্রতি মাত্রাতিরিক্ত আকর্ষণের প্রবণতা পাওয়া গিয়েছিলো।
## প্যান্টি
থাম্ব|upright=0.8|জাপানের একটি ভেন্ডিং ম্যাশিনে নারীদের ব্যবহৃত জাঙ্গিয়া বিক্রি হচ্ছে

নারীদের প্যান্টির বিভিন্ন ছবি দেখে অথবা সামনাসামনি কাউকে প্যান্টি পরিহিত অবস্থায় দেখে অথবা শুধু প্যান্টি নিজ হাতে নিয়ে এই ধরনের কাজ করা হয়।

কিছু কিছু মানুষ খোলামেলা প্যান্টি পছন্দ করতে পারে (যেমনঃ থং বা জি স্ট্রিং) আবার কিছু কিছু মানুষ পূর্ণ ভরাট করা প্যান্টি পছন্দ করতে পারে। কিছু কিছু মানুষের নারীদের প্যান্টির প্রতি মাত্রাতিরিক্ত যৌনাকর্ষণের কারণে যৌন বিকৃতি বা মানসিক রোগ হতে পারে।
### ব্যবহৃত প্যান্টি
প্যান্টির প্রতি মাত্রাতিরিক্ত আকর্ষণের অন্যতম একটি প্রধান বৈশিষ্ট্য হচ্ছে নারীদের ব্যবহৃত প্যান্টির প্রতি আকর্ষণ অনুভব করা। এই ধরনের আকর্ষণে ব্যবহৃত প্যান্টির প্রতি আকর্ষণ থাকে এবং ব্যবহৃত প্যান্টির 'আকর্ষণের সঙ্গে সংশ্লিষ্ট ব্যক্তি' চুরি করতে পারেন বা নিজ উদ্যোগে মানুষের কাছ থেকে সংগ্রহ করতে পারেন এবং পরে বিক্রি করতে পারেন যেমনঃ জাপানে নারীদের ব্যবহৃত প্যান্টি বিক্রি হয়।

## তথ্যসূত্র

বিষয়শ্রেণী:ফ্যাশন সম্পর্কিত বস্তুকাম
বিষয়শ্রেণী:অন্তর্বাস
গোলামরেজা আভানি

**গোলামরেজা আভানি** ইরানের একজন দার্শনিক এবং তেহরানের শহীদ বেহেস্তি বিশ্ববিদ্যালয়ের দর্শন বিভাগের একজন অধ্যাপক। তিনি ইরানের ইনস্টিটিউট ফর রিসার্চ ইন ফিলোসফি'র সাবেক প্রেসিডেন্ট এবং সাইন্স একাডেমীর একজন সদস্য। এছাড়া তিনি ইন্টারন্যাশনাল ফেডারেশন অফ ফিলোসফিক্যাল সোসাইটি'র কার্যকরী পরিষদেরও একজন সদস্য।

## জীবনী
আভানি ১৯৪৩ সালে ইরানের সেমনানে জন্ম গ্রহণ করেন এবং আমেরিকান ইউনিভার্সিটি অফ বৈরুত থেকে দর্শন শাস্ত্রে স্নাতক ডিগ্রি লাভ করেন। পরবর্তীতে তেহরান বিশ্ববিদ্যালয় থেকে তিনি একই বিষয়ে স্নাতকোত্তর সম্পন্ন করেন এবং সাইয়্যেদ হোসেইন নাসর এর তত্বাবধানে পিএইচডি ডিগ্রি লাভ করেন।

## গ্রন্থ তালিকা

* ফিলোসফি এন্ড স্পিরিচুয়াল আর্ট (১৯৭৬)
* নাসির-ই-খসরু: ফোর্টি পোয়েমস ফ্রম দ্য দিওয়ান (১৯৯৮)
* রুমি: এ ফিলোসফিক্যাল স্টাডি (২০১৬)

## তথ্যসূত্র

বিষয়শ্রেণী:১৯৪৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সমসাময়িক দার্শনিক
বিষয়শ্রেণী:মুসলিম দার্শনিক
বিষয়শ্রেণী:সুফিবাদ
বিষয়শ্রেণী:ইরানি দার্শনিক
বিষয়শ্রেণী:তেহরান বিশ্ববিদ্যালয়ের প্রাক্তন শিক্ষার্থী
নাদিমুল হক

**নাদিমুল হক** হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ২০১২ সালের ৩ এপ্রিল থেকে পশ্চিমবঙ্গের রাজ্যসভা সদস্য দায়িত্ব পালন করছেন। তিনি লেখালেখি ও সাংবাদিকতার সাথেও যুক্ত আছেন। তিনি কলকাতা বিশ্ববিদ্যালয়ের আওতাভুক্ত সেন্ট জেভিয়ার্স কলেজ, কলকাতা থেকে রাষ্ট্রবিজ্ঞানে স্নাতক ডিগ্রি লাভ করেছেন।

## তথ্যসূত্র

বিষয়শ্রেণী:বাঙালি রাজনীতিবিদ
বিষয়শ্রেণী:১৯৬৯-এ জন্ম
বিষয়শ্রেণী:ভারতীয় লেখক
বিষয়শ্রেণী:ভারতীয় সাংবাদিক
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:পশ্চিমবঙ্গের রাজ্যসভা সদস্য
বিষয়শ্রেণী:কলকাতার রাজনীতিবিদ
বিষয়শ্রেণী:পশ্চিমবঙ্গের সাংবাদিক
বিষয়শ্রেণী:ভারতীয় পুরুষ সাংবাদিক
বিষয়শ্রেণী:সেন্ট জেভিয়ার'স কলেজ, কলকাতার প্রাক্তন শিক্ষার্থী
বিষয়শ্রেণী:২১শ শতাব্দীর ভারতীয় রাজনীতিবিদ
হোনিয়ারা

**হোনিয়ারা** () দক্ষিণ-পশ্চিম প্রশান্ত মহাসাগরে অবস্থিত সার্বভৌম দ্বীপরাষ্ট্র সলোমন দ্বীপপুঞ্জের রাজধানী। এটি গুয়াদালকানাল দ্বীপের উত্তর-পশ্চিম উপকূলে মাতানিকো নদীর মোহনায় অবস্থিত একটি বন্দর শহর ও বাণিজ্যিক কেন্দ্র। এখানে নারিকেল, পামগাছ থেকে প্রস্তুতকৃত দ্রব্য, মাছ ও কাঠের ব্যবসা আছে। এছাড়া দ্বীপের মধ্যভাগে অবস্থিত গোল্ড রিজ এলাকা থেকে প্রাপ্ত কিছু স্বর্ণেরও বাণিজ্য হয়। শহরের পূর্বদিকে ১৬ কিলোমিটার দূরত্বে একটি আন্তর্জাতিক বিমানবন্দর আছে। ২য় বিশ্বযুদ্ধের আগে হোনিয়ারার কোনও অস্তিত্ব ছিল না। যুদ্ধের সময় এখানে মার্কিন যুক্তরাষ্ট্রের একটি সামরিক ঘাঁটি ও সদর দফতর প্রতিষ্ঠিত হবার পর থেকে এখানে একটি লোকালয় গড়ে ওঠে। তুলাগি নামের শহরের পরিবর্তনে ১৯৫২ সালে হোনিয়ারাকে ব্রিটিশ নিয়ন্ত্রণাধীন সলোমন দ্বীপপুঞ্জের রাজধানীতে পরিণত হয়। ১৯৭৮ সালে দ্বীপগুলি স্বাধীনতা লাভ করলে এটি নব্যসৃষ্ট রাষ্ট্রেরও জাতীয় রাজধানীর মর্যাদা পায়। পয়েন্ট ক্রুজ নামক সমুদ্র এলাকার পেছনে সরু একটি উপকূলীয় এক চিলতে ভূখণ্ডে সরকারী ভবনগুলি দাঁড়িয়ে আছে। শহরটি কুকুম মহাসড়কের উপরে অবস্থিত, যা ব্যবহার করে বিমানবন্দরে পৌঁছানো যায়। ১৯৬০-এর দশকে সরকারী ও বেসরকারী খাতের সংস্থাগুলি নতুন রাজধানীকে উন্নয়নের বিরাট প্রকল্প হাতে নেওয়া হয়। ১৯৮০-এর দশকে প্রথম বহুতল ভবনগুলি নির্মাণ করা হয়।

১৯৯০-এর দশকের শেষভাগ থেকে হোনিয়ারা শহরটি জাতিগত সহিংসতা, রাজনৈতিক অস্থিরতা ও দাঙ্গার শিকার হয়ে আসছে। ২০০০ সালে একটি ক্যু-এর প্রচেষ্টা হলে বিদ্রোহ শুরু হয় এবং জাতিগত মালাইতান এবং গুয়াদালকানালের আদিবাসীদের দুই দলের মধ্যে যুদ্ধ শুরু হয়ে যায়। ২০০৬ সালে রাজনৈতিক অস্থিরতার সময় নির্বাচন-পরবর্তী দাঙ্গা-হাঙ্গামাতে হোনিয়ারার চীনা-অধ্যুষিত এলাকা বা চায়নাটাউনের ব্যাপক ক্ষয়ক্ষতি হয়।

এখানে প্রায় ৮৪ হাজার লোকের বাস। হোনিয়ারার জনগণের সিংহভাগ খ্রিস্টান। এখানকার জলবায়ু ক্রান্তীয় অতিবৃষ্টি অরণ্য প্রকৃতির।

## তথ্যসূত্র

বিষয়শ্রেণী:হোনিয়ারা
বিষয়শ্রেণী:ওশেনিয়ার রাজধানী
বিষয়শ্রেণী:গুয়াদালকানাল
বিষয়শ্রেণী:ওশেনিয়ার বন্দরনগরী
বিষয়শ্রেণী:গুয়াদালকানাল প্রদেশের জনবহুল স্থান
বিষয়শ্রেণী:১৯৪০-এর দশকে প্রতিষ্ঠিত জনবহুল স্থান
বিষয়শ্রেণী:সলোমন দ্বীপপুঞ্জের উপবিভাগ
বিষয়শ্রেণী:১৯৪০-এর দশকে ওশেনিয়াতে প্রতিষ্ঠিত স্থান
নাসরুল্লাহ পুরহাদি

**নাসরুল্লাহ পুরহাদি** ইরানের একজন দার্শনিক, সুফি পণ্ডিত ও তেহরান বিশ্ববিদ্যালয়ের দর্শন শাস্ত্রের অধ্যাপক। তিনি ইরান ইউনিভার্সিটি প্রেসের প্রতিষ্ঠাতা পরিচালক ও একাডেমী অফ পার্সিয়ান ল্যাংগুয়েজ এন্ড লিটারেচার-এর একজন স্থায়ী সদস্য। ২০০৫ সালে তিনি আলেক্সান্ডার ভন হামবোল্ড পুরস্কারে ভূষিত হন।

## গ্রন্থপঞ্জি
;ইংরেজি ভাষায়

* কিংস অফ লাভ: দ্য পোয়েট্রি এন্ড হিস্ট্রি অফ নি'মাতুল্লাহি সুফি অর্ডার (১৯৭৮)
*  সাভানি: ইন্সপায়ারেশন ফ্রম দ্য ওয়ার্ল্ড অফ পিউর স্পিরিটস (১৯৮৬) 
* দ্য ড্রানকেন ইউনিভার্স: এন এনথোলোজি অফ পার্সিয়ান সুফি পোয়েট্রি (১৯৯৯)
* দ্য লাইট অফ সাকিনা ইন সোহরাওয়ার্দী'স ফিলোসফি অফ ইলিউমিনেশন (১৯৯৯) 
* দ্য স্প্লেনডার অফ ইরান (২০০১)

;ফার্সি ভাষায়

* এশরাক ওয়া এরফান (২০০১) 
* জবান এ হাল; দার এরফান আদাবিয়াত এ পার্সি (২০০৬)
* দো মোজাদ্দেদ (২০০২)

;ফরাসি ভাষায়

* লা ভিশন দে ডিউ এন থিওলজি এট মিস্টিক মুসলমান (১৯৯৬)

## তথ্যসূত্র

বিষয়শ্রেণী:১৯৪৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সমসাময়িক দার্শনিক
বিষয়শ্রেণী:মুসলিম দার্শনিক
বিষয়শ্রেণী:সুফিবাদ
বিষয়শ্রেণী:ইরানি দার্শনিক
বিষয়শ্রেণী:তেহরান বিশ্ববিদ্যালয়ের শিক্ষক
ইস্তোয়ার দো (চলচ্চিত্র)

***ইস্তোয়ার দো*** (, ) ১৯৭৫ সালের ফরাসি-জার্মান ইরোটিক নাট্য চলচ্চিত্র। পলিন রেজ রচিত ১৯৫৪ সালের একই নামের উপন্যাসের উপর ভিত্তি করে নির্মিত চলচ্চিত্রটির চিত্রনাট্য রচনা করেছেন পরিচালনা করেছেন সেবাস্তিয়ান জপরিসট এবং পরিচালনা করেছেন জাস্ট জ্যাকলিন। প্রধান ভূমিকায় অভিনয় করেছেন কোরিন ক্লেরি এবং উডো কিয়ার।

## অভিনয়ে
* কোরিন ক্লেরি - ও
* উডো কিয়ার - রেন
* অ্যান্থনি স্টিল - স্যার স্টিফেন
* জঁ গাভঁ - পিয়ের
* লি সেলগ্রেন - জ্যাকুলিন
* ক্রিস্তিয়ান মিনাজ্জোলি - আনা-মারি
* আলাইন নরি - ইভান
* মার্টিন কেলি - তেরেস
* জঁ-পিয়ের আন্দ্রেনি - এরিক, মেত
* গাব্রিয়েল কাত্তাঁ - কমান্ডর
* অঁরি পিয়েগে - মেত
* ফ্লোরেন্স কেরল - ইভন

## অভ্যর্থনা
১৯৭৫ সালে বিবিএফসি কর্তৃক চলচ্চিত্রটির ব্রিটিশ প্রেক্ষাগৃহে প্রকাশের প্রত্যয়ন (অনুমোদন) প্রত্যাখ্যান করা হলেও পরবর্তীতে ২০০০ সালে এর ডিভিডি সংস্করণ বিবিএফসি কর্তৃক উত্তীর্ণ হয়েছিল।

পর্যালোচনা সংগ্রাহক ওয়েবসাইট রটেন টম্যাটোস-এর প্রতিবেদনে ৬জন সমালোচকের ইতিবাচক সমালোচনা সহ চলচ্চিত্রটি ৩৩% রেটিং লাভ করে, যেখানে গড় রেটিং ছিলো ৫.৩/১০।

## তথ্যসূত্র

## বহিঃসংযোগ

* 
* 
* 
* 
* 
* 
* 

বিষয়শ্রেণী:১৯৭৫-এর চলচ্চিত্র
বিষয়শ্রেণী:১৯৭০-এর দশকের নাট্য চলচ্চিত্র
বিষয়শ্রেণী:১৯৭০-এর দশকের আদিরসাত্মক নাট্য চলচ্চিত্র
বিষয়শ্রেণী:ফরাসি ভাষার চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:ইংরেজি ভাষার ফরাসি চলচ্চিত্র
বিষয়শ্রেণী:পোলীয় ভাষার চলচ্চিত্র
বিষয়শ্রেণী:ফরাসি চলচ্চিত্র
বিষয়শ্রেণী:ফরাসি নাট্য চলচ্চিত্র
বিষয়শ্রেণী:ফরাসি আদিরসাত্মক চলচ্চিত্র
বিষয়শ্রেণী:ফরাসি আদিরসাত্মক নাট্য চলচ্চিত্র
বিষয়শ্রেণী:কানাডীয় চলচ্চিত্র
বিষয়শ্রেণী:কানাডীয় নাট্য চলচ্চিত্র
বিষয়শ্রেণী:কানাডীয় আদিরসাত্মক চলচ্চিত্র
বিষয়শ্রেণী:কানাডীয় আদিরসাত্মক নাট্য চলচ্চিত্র
বিষয়শ্রেণী:পশ্চিম জার্মান চলচ্চিত্র
বিষয়শ্রেণী:জার্মান নাট্য চলচ্চিত্র
বিষয়শ্রেণী:জার্মান আদিরসাত্মক চলচ্চিত্র
বিষয়শ্রেণী:জার্মান আদিরসাত্মক নাট্য চলচ্চিত্র
বিষয়শ্রেণী:চলচ্চিত্রে বিডিএসএম
বিষয়শ্রেণী:ফ্যাশন আলোকচিত্রী সম্পর্কে চলচ্চিত্র
বিষয়শ্রেণী:ফরাসি উপন্যাস অবলম্বনে চলচ্চিত্র
বিষয়শ্রেণী:জাস্ট জ্যাকলিন পরিচালিত চলচ্চিত্র
বিষয়শ্রেণী:১৯৭৫-এর নাট্য চলচ্চিত্র
বিষয়শ্রেণী:১৯৭০-এর দশকের ইংরেজি ভাষার চলচ্চিত্র
রাধানন্দ জমিদার বাড়ি

**রাধানন্দ জমিদার বাড়ি** বাংলাদেশ এর হবিগঞ্জ জেলার হবিগঞ্জ সদর উপজেলার ধুলিয়াখাল ও মিরপুর সড়কের ফাঁড়ি পথে অবস্থিত এক ঐতিহাসিক জমিদার বাড়ি। এটি স্থানীয়দের কাছে "হাতিরথান জমিদার বাড়ি" নামে পরিচিত। 

## ইতিহাস
কবে নাগাদ এই জমিদার বাড়িটি প্রতিষ্ঠিত হয়েছে তার সঠিক তথ্য জানা যায়নি। জমিদার রাধানন্দ এই জমিদার বংশের প্রতিষ্ঠাতা। তার নামই এখন এটি সকলের কাছে পরিচিত। এছাড়াও অনেকে এটিকে "হাতিরথান জমিদার বাড়ি" বলেও জানেন। আব্দাবখাই, হাতিরথান, নোয়াবাদ, চাঁনপুর, আউশপাড়া, মশানজানসহ বিভিন্ন এলাকা এই জমিদারী এলাকার আওতাভুক্ত ছিল। জমিদার হিসেবে রাধানন্দ বাবু প্রজাদের কাছে খুবই ভালো একজন লোক ছিলেন। তিনি প্রজাদের সুখ-দুঃখ বিবেচনা করেই জমিদারী পরিচালনা করতেন। তিনি স্কুল প্রতিস্থাপনের জন্য প্রায় ৫৮ শতক জায়গা তার বাড়ির পাশেই দান করে "রাধানন্দ সরকারি প্রাথমিক বিদ্যালয়" নামে একটি স্কুল প্রতিষ্ঠা করেছিলেন। জমিদার রাধানন্দের পরে তার দুই পুত্র জমিদার রাজেন্দ্র বাবু ও জমিদার রবিন্দ্র বাবু এই জমিদার বাড়ি পরিচালনা করতেন। পরবর্তীতে দেশ ভাগের পর তারা স্বপরিবারে ভারতের কলকাতায় চলে যান। এখন তাদের এই বাড়িতে স্থানীয় প্রভাবশালী ব্যক্তিরা বসবাস করতেছেন।

## অবকাঠামো

## বর্তমান অবস্থা
দেশ ভাগের পর জমিদার বংশধররা ভারতে চলে গেলে কয়েকদিন বাড়িটি পরিত্যক্ত অবস্থায় পড়ে থাকে। পরে স্থানীয় কিছু প্রভাবশালী ব্যক্তিরা এখন এখানে বসবাস করতেছেন।

## তথ্যসূত্র

বিষয়শ্রেণী:ঐতিহাসিক স্থান
বিষয়শ্রেণী:হবিগঞ্জ জেলার দর্শনীয় স্থান
বিষয়শ্রেণী:বাংলাদেশের স্থাপত্য
বিষয়শ্রেণী:বাংলাদেশের প্রাসাদ
কানাই চন্দ্র মণ্ডল

**কানাই চন্দ্র মণ্ডল** হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে তিনি পশ্চিমবঙ্গ বিধানসভায় নবগ্রাম বিধানসভা কেন্দ্রের বিধায়ক হিসেবে দায়িত্ব পালন করছেন।

## নির্বাচনী ফলাফল
তিনি ২০১১ ও ২০১৬ সালে সিপিআইএমের মনোনয়নে নবগ্রাম বিধানসভা কেন্দ্রের বিধায়ক হিসেবে নির্বাচিত হন।

## রাজনৈতিক দল
তিনি পূর্বে সিপিআইএমের সাথে যুক্ত থাকলেও ২০১৮ সালে সর্বভারতীয় তৃণমূল কংগ্রেসে যোগ দেন।

## তথ্যসূত্র

বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:মুর্শিদাবাদ জেলার ব্যক্তি
বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬
বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১
বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬
বানৌজা ঢাকা

**বানৌজা ঢাকা** ঢাকার খিলক্ষেতে অবস্থিত বাংলাদেশ নৌবাহিনীর পূর্ণবর্ধিত একটি ঘাঁটি। এটি নৌবাহিনীর বৃহত্তম ঘাঁটিগুলির মধ্যে একটি। এটি প্রথমে শেখ মুজিবুর রহমানের নামানুসারে নামকরণ করা হয়েছিল।

## ইতিহাস
৫ নভেম্বর ২০১৮ সালে নৌঘাঁটি ‘বানৌজা শেখ মুজিব’ এর কমিশনিং করেন সাবেক প্রধানমন্ত্রী শেখ হাসিনা। জাতীয় দুর্যোগ মোকাবেলা ও উদ্ধার অভিযানে সহায়তার লক্ষ্যে এই নৌঘাঁটি প্রতিষ্ঠা করা হয়।

## আরো দেখুন
* বাংলাদেশ নৌবাহিনীর জাহাজের তালিকা

## তথ্যসূত্র

বিষয়শ্রেণী:বাংলাদেশ নৌবাহিনীর ঘাঁটি
ওসমান বকর

**ওসমান বকর** (জন্ম: ১৯৪৬) মালয়েশিয়ার মালয় বিশ্ববিদ্যালয়ের দর্শনশাস্ত্রের একজন ইমেরিটাস অধ্যাপক, ব্রুনাই দারুস সালাম বিশ্ববিদ্যালয়ের সুলতান ওমর আলী সাইফুদ্দিন সেন্টার ফর ইসলামিক স্টাডিজের পরিচালক এবং একজন ইসলামী দার্শনিক। তিনি মালয় বিশ্ববিদ্যালয় ও জাপানের দোশিশা বিশ্ববিদ্যালয়ের সেন্টার ফর সিভিলাইজেশনাল ডায়ালগ এর একজন ফেলো এবং মালয়েশিয়ার ইসলামিক একাডেমী অফ সাইন্সের প্রতিষ্ঠাতা সভাপতি। ১৯৯৪ সালে পাহাংয়ের সুলতান তাকে সম্মানসূচক 'দাতো' এবং ২০০০ সালে মালয়েশিয়ার রাজা তাকে 'দাতুক' উপাধি প্রদান করেন। তিনি ২০০৯ ও ২০১২ সালে বিশ্বের ৫০০ প্রভাবশালী মুসলিমের তালিকায় অন্তর্ভুক্ত হয়েছিলেন। 

## জীবনী
বকর ১৯৪৬ সালে মালয়েশিয়ার তেমরলহে জন্মগ্রহণ করেন। তিনি লন্ডন বিশ্ববিদ্যালয়ে  গণিত বিষয়ে পড়াশোনা করেন এবং বিএসসি ও এমএসসি ডিগ্রি লাভ করেন। পরে তিনি যুক্তরাষ্ট্রের ফিলাডেলফিয়ায় টেম্পল বিশ্ববিদ্যালয়ে ইসলামী দর্শন বিষয়ে পড়াশোনা করেন এবং সাইয়্যেদ হোসেইন নাসর এর তত্বাবধানে ইসলামী দর্শনে পিএইচডি ডিগ্রি লাভ করেন।

## গ্রন্থপঞ্জি

* ইসলামিক সিভিলাইজেশন এন্ড দ্য মোডার্ন ওয়ার্ল্ড: থিমাটিক এসেস (২০১৫)
* দ্য হিস্ট্রি এন্ড ফিলোসফি অফ ইসলামিক সাইন্স (১৯৯১)
* ক্লাসিফিকেশন অফ নলেজ ইন ইসলাম (১৯৯৮)
* সাইন্স, টেকনোলজি এন্ড আর্ট ইন হিউম্যান সিভিলাইজেশনস (সম্পাদনা) (১৯৯২)
* তাওহীদ এন্ড সাইন্স (১৯৯১); **তাওহীদ ও বিজ্ঞান: ইসলামী বিজ্ঞানের ইতিহাস ও দর্শন** শিরোনামে বাংলা ভাষায় অনূদিত। অনুবাদ: আবদুল আউয়াল মিয়া ও মোহাম্মদ মুসা, সম্পাদনা: প্রফেসর ড. মুঈনুদ্দীন আহমদ খান, প্রকাশক: বাংলাদেশ ইনস্টিটিউট অফ ইসলামিক থট
* ইসলাম এন্ড কনটেম্পরারি সাইন্টিফিক থট (সম্পাদনা) (১৯৮৯)
* ক্রিটিক অফ ইভোলুশনারি থিওরি: এ কালেকশন অফ এসেস (১৯৮৭)

## তথ্যসূত্র

বিষয়শ্রেণী:১৯৪৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সমসাময়িক দার্শনিক
বিষয়শ্রেণী:মুসলিম দার্শনিক
বিষয়শ্রেণী:মালয়েশীয় মুসলিম
বিষয়শ্রেণী:২১শ শতাব্দীর দার্শনিক
বিষয়শ্রেণী:মালয়েশীয় লেখক
বানৌজা শের-ই-বাংলা

**বানৌজা শের-ই-বাংলা** বাংলাদেশ নৌবাহিনীর একটি নৌঘাঁটি। পটুয়াখালী জেলায় অবস্থিত ৫০০ একর জমির ঘাঁটিটি নৌবাহিনীর বৃহত্তম নৌঘাঁটি। এর মধ্যে ২০০ একর নৌবাহিনীর জন্য এবং ৩০০ একর নৌবিমানচালনা ও ডুবোজাহাজ অপারেশনের জন্য ব্যবহৃত হয়।

## ইতিহাস
২০ নভেম্বর ২০১৩ সালে প্রধানমন্ত্রী শেখ হাসিনা পটুয়াখালীর রাবনাবাদ চ্যানেলে বাংলাদেশ নৌ বাহিনীর জন্য বিমান সুবিধা সংবলিত 'বানৌজা শের-ই-বাংলা' ঘাঁটির ভিত্তি প্রস্তর স্থাপন করেন। ২ জানুয়ারী ২০১৮ সালে জাতীয় অর্থনৈতিক পরিষদের নির্বাহী কমিটি (একনেক) 'বানৌজা শের-ই-বাংলা পটুয়াখালী স্থাপন' প্রকল্প অনুমোদন করে, এর জন্য ব্যয় ধরা হয় ১ হাজার ৮১ কোটি ৫০ লাখ টাকা। প্রকল্পটি প্রতিরক্ষা মন্ত্রণালয়, বাংলাদেশ নৌবাহিনী এবং বাংলাদেশ সেনাবাহিনীর প্রধান প্রকৌশলী বিভাগ দ্বারা তত্ত্বাবধান করা হয়। এটি ২০২৩ সালের ১২ জুলাই উদ্বোধন করা হয়।

## আরো দেখুন
* বাংলাদেশ নৌবাহিনীর জাহাজের তালিকা

## তথ্যসূত্র

বিষয়শ্রেণী:বাংলাদেশ নৌবাহিনীর ঘাঁটি
বানৌজা হাজী মহসীন

**বানৌজা হাজী মহসীন** বাংলাদেশ নৌবাহিনীর একটি ঘাঁটি। ১৯৭১ সালের মুক্তিযুদ্ধের পর এটি প্রতিষ্ঠিত করা হয়। হাজী মুহম্মদ মহসীনে সম্মানে এই ঘাঁটির নামকরণ করা হয়। ঘাঁটিটি বাংলাদেশ নৌবাহিনীর প্রধান রশদ সরবরাহকারী এবং এটি ঢাকা সেনানিবাসে অবস্থিত।

## কর্মকাল
বানৌজা হাজী মহসীন বর্তমানে বাংলাদেশ নৌবাহিনীর প্রধান রশদ সরবরাহকারী এবং নৌবাহিনীর সদর দফতরের প্রশাসনিক সহায়তা কেন্দ্র হিসাবে কাজ করে। হাজী মহসিনে ৩০০০ কর্মী কাজ করেন। এছাড়া এখানে কিছু নৌপ্রশিক্ষণ দেওয়া হয়।

## আরো দেখুন
* বাংলাদেশ নৌবাহিনীর জাহাজের তালিকা

## তথ্যসূত্র

হাজী মহসীন
বিষয়শ্রেণী:মুহাম্মদ মহসিন
বিষয়শ্রেণী:ঢাকা সেনানিবাস
বানৌজা ভাটিয়ারী

**বানৌজা ভাটিয়ারী** বাংলাদেশ নৌবাহিনীর একটি ঘাঁটি। এর অবস্থান চট্টগ্রামে, কয়েকটি পাহাড় ঘিরে। এটি বাংলাদেশ নৌবাহিনীর ফায়ারিং প্রশিক্ষণ কেন্দ্রগুলির একটি। নৌবাহিনীর অস্ত্র, ক্ষেপণাস্ত্র এবং সম্পর্কিত যন্ত্রের প্রশিক্ষণ দেয়া ও সংরক্ষণ করা জন্য, পাশাপাশি নৌঘাঁটি হিসাবে কাজ করার জন্য ভাটিয়ারী স্থাপন করা হয়।

## কর্মকাল
ভাটিয়ারী বর্তমানে কমোডোর কমান্ডিং চট্টগ্রাম (কমচিট)-এর অধীনে কাজ করছে। ভাটিয়ারীতে প্রায় ৫০০ জন কর্মী কাজ করে।

## আরো দেখুন
* বাংলাদেশ নৌবাহিনীর জাহাজের তালিকা

## তথ্যসূত্র

ভাটিয়ারী
বানৌজা শহীদ মোয়াজ্জম

**বানৌজা শহীদ মোয়াজ্জম** বাংলাদেশ নৌবাহিনীর একটি ঘাঁটি। ১৯৭১ সালে বাংলাদেশের মুক্তিযুদ্ধের পর এটি প্রতিষ্ঠা করা হয়, এবং লেফটেন্যান্ট কমান্ডার শহীদ মোয়াজ্জমের সম্মানে এর নামকরণ করা হয়।

## কর্মকাল
*শহীদ মোয়াজ্জম* বর্তমানে কমান্ডার চট্টগ্রাম নৌ অঞ্চল (কমচিট)-এর কমান্ডের অধীনে রয়েছে। শহীদ মোয়াজ্জমে প্রায় ১৫০০ জন কর্মী কাজ করে। বানৌজা শহীদ মোয়াজ্জম বাংলাদেশ নৌবাহিনীর সবচেয়ে বড় ঘাঁটিগুলির একটি।

কর্মকর্তা ও নাবিকদের প্রশিক্ষণের জন্য 'শহীদ মোয়াজ্জম' প্রতিষ্ঠিত হয়েছিল এবং বাংলাদেশ জাতীয় বিশ্ববিদ্যালয়-এর অধিভুক্ত তিনটি প্রশিক্ষণ বিদ্যালয় রয়েছে এখানে:
* তড়িৎ বিদ্যালয়: তড়িৎ, ইলেকট্রনিক্স, বেতার (এবং রাডার) এবং বৈদ্যুতিক প্রকৌশলে ডিপ্লোমা, স্নাতক এবং মাস্টার্স ডিগ্রি প্রদান করে।
* প্রকৌশল বিদ্যালয় (যন্ত্র বিদ্যালয়): যন্ত্র প্রকৌশলে ডিপ্লোমা, স্নাতক এবং মাস্টার্স প্রদান করে।
* নাবিকবিদ্যা বিদ্যালয়: সমুদ্রযাত্রার প্রশিক্ষণ প্রদান করে।

## আরো দেখুন
* বাংলাদেশ নৌবাহিনীর জাহাজের তালিকা

## তথ্যসূত্র

শহীদ মোয়াজ্জম
গোলাম-আলী হাদ্দাদ-আদেল

**গোলাম-আলী হাদ্দাদ আদেল** (ফার্সি: غلامعلی حداد عادل, জন্ম: ৯ মে, ১৯৪৫) একজন ইরানী দার্শনিক, রাজনীতিবিদ এবং  ইরানের পার্লামেন্টের সাবেক স্পিকার। ১৯৭৯ সালের ইরানি বিপ্লবের পর প্রচলিত ধর্মীয় নেতাদের বাইরে তিনি এই পদে নিয়োগ পাওয়া প্রথম ব্যক্তি। ২০১৩ সালের রাষ্ট্রপতি নির্বাচনে তিনি প্রার্থী ছিলেন কিন্তু নির্বাচনের ৪ দিন আগে ১০ জুন তিনি প্রার্থীতা প্রত্যাহার করে নেন। তিনি ইরানের রাজনৈতিক অঙ্গনে "নব্য নীতিবাদী" দলগুলোর অংশ।

## শিক্ষা ও প্রাথমিক জীবন

হাদ্দাদ-আদেলের জন্ম ৯ মে ১৯৪৫ সালে তেহরানে একটি ব্যবসায়ী পরিবারে। তিনি তেহরান বিশ্ববিদ্যালয় থেকে পদার্থবিদ্যা বিষয়ে স্নাতক ডিগ্রি অর্জন করেন এবং শিরাজ বিশ্ববিদ্যালয় থেকে একই বিষয়ে স্নাতকোত্তর সম্পন্ন করেন। ১৯৭৫ সালে তিনি তেহরান বিশ্ববিদ্যালয় থেকে দর্শনশাস্ত্রে পিএইচডি ডিগ্রি লাভ করেন। তিনি মোর্তজা মোতাহহারী ও সাইয়্যেদ হোসেইন নাসর এর অধীনে ইসলামী দর্শন বিষয়ে জ্ঞান অর্জন করেছেন। তিনি মার্কসবাদের সমালোচনার জন্য বিখ্যাত।

## কর্মজীবন

ইরানে বিপ্লবের পর হাদাদ-আদেল ইসলামিক রিপাবলিক পার্টির সদস্য হন এবং সংস্কৃতি ও ইসলামী নির্দেশনা বিষয়ক উপমন্ত্রী (১৯৭৯) এবং উপ-শিক্ষামন্ত্রী (১৯৮২-১৯৯৩) সহ অনেক সরকারী পদে দায়িত্ব পালন করেন করেছেন। ১৯৯৫ সাল থেকে (আগস্ট ২০০৪ থেকে ২০০৮ বাদে) তিনি ফার্সি ভাষা ও সাহিত্য বিষয়ক একাডেমির প্রধান হিসেবে দায়িত্ব পালন করছেন। তিনি ইসলামী এনসাইক্লোপিডিয়া ফাউন্ডেশনেরও নির্বাহী পরিচালক। ইরানের জাতীয় বৈজ্ঞানিক অলিম্পিয়াড প্রতিষ্ঠায় তিনি অবদান রেখেছেন। 
হাদ্দাদ-আদেল চার মেয়াদে প্রায় তের বছর ধরে মজলিসে'র সদস্য পদে বহাল ছিলেন এবং ২০০৪ থেকে ২০০৮ পর্যন্ত সংসদের স্পিকার হিসেবে দায়িত্ব পালন করেছেন। ২০০৮ সাল থেকে তিনি ইরানের সর্বোচ্চ ধর্মীয় নেতা আলী খামেনির উপদেষ্টা হিসেবে দায়িত্ব পালন করে আসছেন। এছাড়া তিনি সাংস্কৃতিক বিপ্লব বিষয়ক কাউন্সিল এবং এক্সপিডিয়েন্সি ডিসার্নমেন্ট কাউন্সিলের একজন সদস্য ।

## প্রকাশনা ও গ্রন্থ সমূহ

* ফারহাং-ই বেরাহনেগী ওয়া বেরাহনেগি-ই ফারহাঙ্গী (কালচার অফ নুডিটি এন্ড নুডিটি অফ কালচার) (তেহরান ১৯৮১) উর্দু, আরবি এবং তুর্কি ভাষায় অনূদিত।
* হাজ: নামাজ-ই বোজর্গ (হাজঃ দ্য গ্র্যান্ড প্রেয়ার ) (২০০০)
* দানেশনামে-ই জাহান-ই এসলাম (এনসাইক্লোপিডিয়া অফ দ্য ইসলামিক ওয়ার্ল্ড), ইসলামিক এনসাইক্লোপিডিয়া ফাউন্ডেশন, (১৯৯৬-২০০০)
* টেক্সবুক অন সোসিওলোজি, সৌসাল সাইন্স, সিভিল স্টাডিজ এন্ড কুরআন
;কুরআন অনুবাদ

তিনি ফার্সি ভাষায় কুরআন অনুবাদ করেছেন। নয় বছরের ও অধিক সময় নিয়ে তৈরি করা এই অনুবাদটিতে তিনি সকল নতুন ও পুরানো অনুবাদ ব্যবহার এবং কুরআনের অন্যান্য পণ্ডিতদের সাথে পরামর্শ করার চেষ্টা করেছেন। কুরআনের উনবিংশতম আন্তর্জাতিক মেলায় ইরানে এই বইটি প্রদর্শিত হয়েছে।

## তথ্যসূত্র

বিষয়শ্রেণী:১৯৪৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সমসাময়িক দার্শনিক
বিষয়শ্রেণী:মুসলিম দার্শনিক
বিষয়শ্রেণী:ইরানি রাজনীতিবিদ
বিষয়শ্রেণী:ইরানি দার্শনিক
বিষয়শ্রেণী:তেহরান বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইরানি লেখক
বিষয়শ্রেণী:মার্কিন যুক্তরাষ্ট্রের ট্রেজারি বিভাগের নিষেধাজ্ঞার সাপেক্ষে ইরানি ব্যক্তি
বিষয়শ্রেণী:তেহরানের_রাজনীতিবিদ
রায়েরকাঠি জমিদার বাড়ি

থাম্ব
**রায়েরকাঠি জমিদার বাড়ি** বাংলাদেশের পিরোজপুর জেলার পিরোজপুর সদর উপজেলার রায়েরকাঠি গ্রামে অবস্থিত এক ঐতিহাসিক জমিদার বাড়ি। 

## ইতিহাস
ভারতবর্ষে মোগল সম্রাট শাহজাহান শাসনামলে পিরোজপুরের রায়েরকাঠি নামক জায়গা এই জমিদার বাড়িটির গোড়াপত্তন হয়। মূলত এখানে বন-জঙ্গল ছিল। এগুলো পরিষ্কার করেই এখানে এই বাড়িটি তৈরি করা হয়। যার ফলে এখানের নামকরণ করা হয় রায়েরকাঠি। মোগল সম্রাটের শাসনামলে যুবরাজ সেলিম অর্থাৎ সম্রাট জাহাঙ্গীর বিদ্রোহ করে বর্তমান পিরোজপুর, ঝালকাঠি ও বাগেরহাট জেলার কিছু অংশ নিয়ে "সেলিমাবাদ" নামে একটি পরগণা সৃষ্টি করেন। পরবর্তীতে তিনি উক্ত এলাকার রাজস্ব আদায়ের জন্য মোদন পালকে দায়িত্ব দেন। মোদন পাল আবার তার ছেলে শ্রীনাথকে উক্ত রাজস্ব আদায়ের দায়িত্ব দেন। রাজস্ব আদায়ের জন্য শ্রীনাথ বর্তমান ঝালকাঠির লুৎফুবাদ নামক গ্রামে একটি কাছারিঘর স্থাপন করেন এবং সেখান থেকে অতি সু-দক্ষতার সাথে রাজস্ব আদায়ের কাজ পরিচালনা করতে থাকেন। যার ফলস্বরূপ তিনি মোগল সম্রাটের কাছ থেকে "রাজা" উপাধি লাভ করেন। এরপর রাজা শ্রীনাথের ছেলে রুদ্র নারায়ণ রায় চৌধুরী বর্তমান পিরোজপুরের রায়েরকাঠি এলাকায় বিশাল বন-জঙ্গল পরিষ্কার করে জমিদার বাড়ি প্রতিষ্ঠা করেন। তিনি জমিদার বাড়ি তৈরির সময় কালী মন্দিরও তৈরি করছিলেন। এই কালী মন্দির তৈরি করতে গিয়ে তিনি তখনকার সময়ের নিম্নবর্ণের হিন্দু পাঁচজনের মুণ্ডু কেটে তার উপর মূর্তি স্থাপন করেন। পরবর্তীতে তার এই নিষ্ঠুর কার্যক্রমের কথাটি ঢাকার প্রাদেশিক সুবেদার শাহবাজ খানের কানে যায়। এতে তিনি রাগান্বিত হয়ে বিচার করে রুদ্র নারায়ণকে মৃত্যুদণ্ডের রায় দেন। যা হাজার হাজার মানুষের সামনে বাঘের খাঁচায় তাকে ঢুকিয়ে দেওয়া হয়। কিন্তু তিনি খাঁচার মধ্যে বাঘের সাথে লড়াই করে বাঘকে মেরে ফেলেন। এ খবর সুবেদারের কাছে গেলে তিনি রুদ্র নারায়ণের মৃত্যুদণ্ড মওকুফ করে দেন। এতে রুদ্র নারায়ণ তার এই নিষ্ঠুর কৃতকর্মে লজ্জিত হয়ে জমিদার বাড়িতে না ফিরে ছেলে নরোত্তম নারায়ণ রায়কে জমিদারীত্ব দিয়ে কাশি চলে যান। সেখানে তিনি আমৃত্যু সন্ন্যাস জীবন পালন করেন।’

## অবকাঠামো
এখানে তৈরি করা হয়েছিল বাড়ির প্রবেশদ্বার, রাজভবন, নহবৎখানা, অতিথিশালা, নাট্যশালা, অন্ধকূপ এবং অসংখ্য মন্দির। ছোট বড় প্রায় দু’শ অট্টালিকা ছিলো। এছাড়াও রয়েছে মন্দিরের নকশায় নির্মিত কয়েকটি মঠ। তন্মধ্যে ৪০ বা ৫০টি গগণচুম্বী অট্টালিকা রাজবাড়ির শোভাবর্ধন করতো। বর্তমানে ভাল এবং ধ্বংসপ্রাপ্ত মিলিয়ে মোট ৭টির মত ভবন এখনো মাথা উচু করে দাঁড়িয়ে আছে। জমিদার বাড়ির কালী মন্দিরে ২৫ মন ওজনের শিব লিঙ্গ।

## বর্তমান অবস্থা
অযত্ন ও অবহেলার কারণে এখন আর তেমন কিছু আর অবশিষ্ট নেই এখানে। বাসভবন, জলসাঘর, বিচারালয়, সুড়ঙ্গপথ সবকিছুই ধ্বংস হয়ে গেছে। এখন কয়কটি মঠ ও মন্দির ছাড়া আর তেমন কিছু নেই। আর যেগুলো রয়েছে, সেগুলোও প্রায় ধ্বংসের মুখে। দেয়ালে লতাপাতা, গাছগাছালি ও শ্যাওলায় জরাজীর্ণ হয়ে রয়েছে।

## তথ্যসূত্র

বিষয়শ্রেণী:বাংলাদেশের প্রাসাদ
বিষয়শ্রেণী:পিরোজপুর জেলার ভবন ও স্থাপনা
বিষয়শ্রেণী:পিরোজপুর জেলার দর্শনীয় স্থান
বিষয়শ্রেণী:পিরোজপুর সদর উপজেলা
বিষয়শ্রেণী:জমিদার বাড়ি
মুফতি ফয়জুল্লাহ

**মুফতি ফয়জুল্লাহ** (১৮৯০–১৯৭৬) ছিলেন একজন বাংলাদেশি দেওবন্দি ইসলামি পণ্ডিত, মুফতি, কবি, শিক্ষাবিদ ও সংস্কারক। ফতোয়া প্রদানে দক্ষতার কারণে তাকে মুফতি আজম বা বড় মুফতি বলা হয়। তিনি হাটহাজারী মাদ্রাসার শুরুর দিকের ছাত্র ছিলেন। পরবর্তীতে দারুল উলুম দেওবন্দে লেখাপড়া সমাপ্ত করে শিক্ষকতা শুরু করেন। তিনি হাটহাজারী মাদ্রাসার প্রধান মুফতি ছিলেন। ব্যতিক্রমধর্মী প্রতিষ্ঠান হিসেবে তিনি আসহাবে সুফফার আদলে মেখল মাদ্রাসা প্রতিষ্ঠা করেন। তিনি আরবি, ফার্সি ও উর্দুতে প্রায় ১০০টি গ্রন্থ রচনা করেছেন।

## জীবনী
তিনি ১৮৯০ সালে চট্টগ্রাম জেলার হাটহাজারী থানাধীন মেখল গ্রামে জন্মগ্রহণ করেন। তার পিতা মুন্সি হেদায়েত আলী ও মাতা রহীমুন্নেসা। তিনি হাটহাজারী মাদ্রাসার প্রথম দিকের ছাত্র। হাটহাজারী মাদ্রাসায় শিক্ষা সমাপ্ত করার পর তিনি উচ্চতর শিক্ষার উদ্দেশ্যে ১৯১২ সালে দারুল উলুম দেওবন্দ গমন করেন। তিনি সেখানে আড়াই বছর অধ্যয়ন করেন। তার শিক্ষকদের মধ্যে রয়েছেন: আনোয়ার শাহ কাশ্মীরি ও আজিজুর রহমান উসমানি। ১৯১৫ সালে স্বদেশ প্রত্যাবর্তন করে তিনি দারুল উলুম হাটহাজারীর শিক্ষক হিসেবে নিয়োগ লাভ করেন। পর্যায়ক্রমে তিনি হাটহাজারী মাদ্রাসার প্রধান মুফতি পদে অধিষ্ঠিত হন। ১৯৩৪ সালে আসহাবে সুফ্ফার আদলে তিনি মেখল মাদ্রাসা প্রতিষ্ঠা করেন। আমৃত্যু এই মাদ্রাসা পরিচালনার সাথে সম্পৃক্ত ছিলেন। ফতোয়া দানে অভিজ্ঞতার কারণে তিনি "মুফতিয়ে আযম" উপাধিতে ভূষিত হন। তিনি ১৯৭৬ সালে মৃত্যুবরণ করেন।

## প্রকাশনা

থাম্ব|''ফয়জুল কালামের'' প্রচ্ছদ
তিনি আরবি, ফার্সি ও উর্দুতে প্রায় ১০০টি গ্রন্থ রচনা করেছেন। ছাত্রজীবনে তার কিছু রচনা হারিয়ে গেছে। ইসলামি শরিয়তের প্রতিটি বিষয়ে তার রচনা থাকলেও তিনি আকিদা ও ফিকহের উপর বেশি আলোচনা করেছেন। তার উল্লেখযোগ্য গ্রন্থের মধ্যে রয়েছে:
#*ফয়জুল কালাম*
#*হিদায়াতুল ইবাদ*
#*রাফেউল ইশকালাত*
#*তালীমুল মুবতাদী*
#*ইযহারুল মুনকারাত*
#*তাওযীহুল বয়ান*
#*ইজালাতুল খুবত*
#*তারগীবুল উম্মাহ ইলা তাহসীনিন নিয়্যাহ*
#*ইযহারুল ইখতিলাল ফী মাসআলাতিল হিলাল*
#*আল কাওলুস সাদীদ ফী হুকমিল আহওয়াল ওয়াল মাওয়ায়িয*
#*আল ফালাহ ফী মা ইয়াতায়াল্লাকু বিন্নিকাহ*
#*শরহে বোস্তাঁ*
#*শরহে গুলেস্তাঁ*
#*হাশিয়ায়ে আত্তার*
#*শরহে কারীমা*
#*পান্দেনামায়ে খাকি*
#*মনযুমাতে খাকি*
#*মাসনাবিয়ে খাকী*
#*ইরশাদুল উম্মত*
#*মনযুমাতে মুখতাছারাহ*
#*কন্দে খাকী*
#*মসনবীয়ে দিল পযীর*
#*মসনবিয়ে দিলাবীয়*
#*আল ফায়সালাতুল জরিয়া ফী ছিমা ওয়া আওকাফিল মাদারিছ*
#*হিফযুল ঈমান*
#*মুনকারাতুল কুবূর*
#*দফউল ওয়াসায়ী ফী আওকাফিল মাদারিস*
#*আল হক্কুস সারীহ ফিল মাসলাকিস সহীহ*
#*দফউল ইতিসাফ ফী আহ্কামিল ই'তিকাফ*
#*ইযহারে খেয়াল*
#*শুমিয়ে মায়াসী*
#*আর রিসাতুল মানযুমা আলা ফিরকাতিন নাইচারিয়া* ইত্যাদি।

## তথ্যসূত্র
### উদ্ধৃতি

### গ্রন্থপঞ্জি

* 

বিষয়শ্রেণী:সুন্নি ইমাম
বিষয়শ্রেণী:১৯৭৬-এ মৃত্যু
বিষয়শ্রেণী:১৮৯২-এ জন্ম
বিষয়শ্রেণী:দেওবন্দি ব্যক্তি
বিষয়শ্রেণী:চট্টগ্রাম জেলার ইসলামি ব্যক্তিত্ব
বিষয়শ্রেণী:দারুল উলুম দেওবন্দের প্রাক্তন শিক্ষার্থী
বিষয়শ্রেণী:দারুল উলুম হাটহাজারীর শিক্ষার্থী
বিষয়শ্রেণী:বাংলাদেশী কবি
বিষয়শ্রেণী:বাংলাদেশী সুন্নি মুসলিম পণ্ডিত
বিষয়শ্রেণী:২০শ শতাব্দীর বাঙালি কবি
বিষয়শ্রেণী:মুফতি ফয়জুল্লাহ
বিষয়শ্রেণী:দারুল উলুম হাটহাজারীর প্রধান মুফতি
বিষয়শ্রেণী:২০শ শতাব্দীর ইসলামের মুসলিম পণ্ডিত
বিষয়শ্রেণী:হানাফি ফিকহ পণ্ডিত
বিষয়শ্রেণী:১৮৯০-এ জন্ম
বিষয়শ্রেণী:আরব বংশোদ্ভূত বাংলাদেশী ব্যক্তি
ইকবাল আসিফ জুয়েল

**সৈয়দ মুস্তাফা ইকবাল আসিফ জুয়েল** একজন বাংলাদেশী গায়ক, গিটারিস্ট, এবং স্ক্রিপ্ট লেখক। তার প্রথম ব্যান্ড হল লেগেন্ড। এরপর তিনি ওয়ারফেজে যোগ দেন সুরকার এবং প্রযোজক। তিনি বর্তমানে ব্যান্ড মাইলসের সদস্য।

## কর্মজীবন
ইকবালের প্রথম ব্যান্ডের নাম ছিল *লেজেন্ড*, যার প্রথম অ্যালবাম *অনন্যভুবন* ছিল। ব্যান্ডটি অন্য সদস্যরা লেখাপড়ার জন্য ব্যান্ডটি ছেড়ে গেলে তিন ওয়ারফেইজ-এ যোগ দেন।

জুয়েল ১৯৯৯ সালে মাইলসে যোগ দেন। এটি একটি রক ব্যান্ড গোষ্ঠী যা ১৯৭৯ সালে প্রতিষ্ঠিত হয়।

একক শিল্পী হিসেবে, জুয়েল একটি বাদ্যযন্ত্রযুক্ত ফিউশন-রক অ্যালবাম *এক্স ফ্যাক্টর* সহ একাধিক অ্যালবাম প্রকাশ করেছেন এবং অন্যান্য ব্যান্ডের দীর্ঘ সময়ের বন্ধুদেরকে সহযোগিতা করেছেন। 

জুয়েল এছাড়াও বিভিন্ন মিশ্র অ্যালবাম প্রকাশ করেছেন, যার মধ্যে রয়েছে সুমনের প্রথম একক অ্যালবাম *স্বপ্নগুলো তোমার মতো,* এবং আর্টসেলের দ্বিতীয় স্টুডিও অ্যালবাম *অনিকেত প্রান্তর*।

২০০৮ সালের ডিসেম্বরে জুয়েল *রক ১০১* নামে একটি সংকলন অ্যালবাম প্রকাশ করেন। ২০০৯ সালে ঈদুল ফিতরে জুয়েল *রক ২০২* এবং *রক ৩০৩* অ্যালবাম প্রকাশ করেন।

## ব্যক্তিগত জীবন
ইকবালের দুই সন্তান - ইশান ও আরিয়া।

## তথ্যসূত্র

বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:বাংলাদেশী পুরুষ সঙ্গীতজ্ঞ
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:বাংলাদেশী গিটারবাদক
বিষয়শ্রেণী:২০শ শতাব্দীর বাংলাদেশী গায়ক
ধামুয়া রেলওয়ে স্টেশন

**ধামুয়া রেলওয়ে স্টেশন** হল শিয়ালদহ–ডায়মন্ড হারবার লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার ধামুয়া ও তার পার্শ্ববর্তী এলাকাগুলিতে রেল পরিষেবা প্রদান করে।

## স্টেশন চত্বর
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এই স্টেশনে একটি সঠিক সংযোগ সড়ক আছে।

## তথ্যসূত্র

## বহিঃসংযোগ
*  
*  
* 

বিষয়শ্রেণী:দক্ষিণ চব্বিশ পরগনা জেলার রেলওয়ে স্টেশন
বিষয়শ্রেণী:শিয়ালদহ রেল বিভাগ
বিষয়শ্রেণী:কলকাতা শহরতলি রেল স্টেশন
বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
বিষয়শ্রেণী:১৮৮৩-এ ব্রিটিশ ভারতে প্রতিষ্ঠিত
বিষয়শ্রেণী:১৮৮৩-এ ভারতে চালু রেলওয়ে স্টেশন
শুভসংখ্যা

সংখ্যাতত্ত্বে, **শুভসংখ্যা** হলো প্রাকৃতিক সংখ্যা থেকে নির্দিষ্ট ছাঁকনপদ্ধতি দ্বারা বাছাইকৃত সংখ্যাসেট বা ঐ সেটের কোন সদস্য সংখ্যা। 
এই ছাঁকন পদ্ধতিটি কিছুটা ইরাটোস্থেনিসের ছাকুনির অনুরূপ যা মৌলিকসংখ্যা বাছাই করে।   তবে ইরাটোস্থেনিসের ছাঁকনিতে সংখ্যার মানের গুরুত্ব থাকলেও শুভসংখ্যা ছাকুনিতে মানের ( সংখ্যাতালিকায় কোনো স্বাভাবিক সংখ্যার সাধারণ অবস্থান) পরিবর্তে তাদের অবস্থানের ভিত্তিতে সংখ্যাগুলি চিহ্নিত করে।

## শুভসংখ্যা ছাঁকুনি

এভাবেই পর্যায়ক্রমে 'ক'তম সংখ্যাটি বাদ দিতে হবে; যেখানে 'ক' হলো পূর্ববর্তী তালিকায় ঠিকে থাকা শেষ সংখ্যা, 
উদাহরণস্বরূপ, উপরের তালিকায় ঠিকে থাকা শেষ সংখ্যা ৯, তাই পরবর্তী তালিকায় প্রতি নবম সংখ্যাটি বাদ পড়বে। 
Next in this example is ৯.

One way that the application of the procedure differs from that of the Sieve of Eratosthenes is, for *n* being the number being multiplied on a specific pass, the first number eliminated on the pass is the *n*-th remaining number that has not yet been eliminated, as opposed to the number *২n*. That is to say that the numbers this sieve counts through is different on each pass (for example ১, ৩, ৭, ৯, ১৩, ১৫, ১৯... on the third pass), whereas in the Sieve of Eratosthenes, the sieve always counts through the entire original list (১, ২, ৩...).

When this procedure has been carried out completely, the remaining integers are the lucky numbers:

: ১, ৩, ৭, ৯, ১৩, ১৫, ২১, ২৫, ৩১, ৩৩, ৩৭, ৪৩, ৪৯, ৫১, ৬৩, ৬৭, ৬৯, ৭৩, ৭৫, ৭৯, ৮৭, ৯৩, ৯৯, ১০৫, ১১১, ১১৫, ১২৭, ১২৯, ১৩৩, ১৩৫, ১৪১, ১৫১, ১৫৯, ১৬৩, ১৬৯, ১৭১, ১৮৯, ১৯৩, ১৯৫, ২০১, ২০৫, ২১১, ২১৯, ২২৩, ২৩১, ২৩৫, ২৩৭, ২৪১, ২৫৯, ২৬১, ২৬৭, ২৭৩, ২৮৩, ২৮৫, ২৮৯, ২৯৭, ... .

The lucky number which removes *n* from the list of lucky numbers is: (০ if *n* is a lucky number)
:০, ২, ০, ২, ৩, ২, ০, ২, ০, ২, ৩, ২, ০, ২, ০, ২, ৩, ২, ৭, ২, ০, ২, ৩, ২, ০, ২, ৯, ২, ৩, ২, ০, ২, ০, ২, ৩, ২, ০, ২, ৭, ২, ৩, ২, ০, ২, ১৩, ২, ৩, ২, ০, ২, ০, ২, ৩, ২, ১৫, ২, ৯, ২, ৩, ২, ৭, ২, ০, ২, ৩, ২, ০, ২, ০, ২, ৩, ২, ... 

## মৌলিক শুভসংখ্যা
একইসাথে মৌলিক ও শুভ হলে তাকে বলা হয় মৌলিক শুভসংখ্যা। 
যেমন:

৩, ৭, ১৩, ৩১, ৩৭, ৪৩, ৬৭, ৭৩, ৭৯, ১২৭, ১৫১, ১৬৩, ১৯৩, ২১১, ২২৩, ২৪১, ২৮৩, ৩০৭, ৩৩১, ৩৪৯, ৩৬৭, ৪০৯, ৪২১, ৪৩৩, ৪৬৩, ৪৮৭, ৫৪১, ৫৭৭, ৬০১, ৬১৩, ৬১৯, ৬৩১, ৬৪৩, ৬৭৩, ৭২৭, ৭৩৯, ৭৬৯, ৭৮৭, ৮২৩, ৮৮৩, ৯৩৭, ৯৯১, ৯৯৭, ... (sequence A031157 in the OEIS).
সবচেয়ে বড় বা সর্বমোট শুভসংখ্যা কতগুলো তা এখনো জানা যায়নি।

## তথ্যসূত্র

বিষয়শ্রেণী:পূর্ণ সংখ্যার ধারা
মেহদি আমিনরাজাভি

**মেহদি আমিনরাজাভি** (জন্ম: ২২ সেপ্টেম্বর, ১৯৫৭) একজন ইরানী পণ্ডিত। আধ্যাত্মিকতা ও ইসলামী দর্শন বিষয়ে তার পাণ্ডিত্য রয়েছে। তিনি মেরি ওয়াশিংটন বিশ্ববিদ্যালয়ের এশিয়া শিক্ষা বিষয়ক বিভাগের  কুর্ট লাইডেকার চেয়ার এবং দর্শনশাস্ত্র ও ধর্ম বিষয়ক বিভাগের একজন অধ্যাপক। এছাড়া তিনি একই বিশ্ববিদ্যালয়ের সেন্টার ফর মিডল ইস্টার্ন স্টাডিজ প্রোগ্রামের পরিচালক।

## জীবনী

আমিনরাজভি ১৯৫৭ সালের ২২ শে সেপ্টেম্বর ইরানের মাশহাদে জন্মগ্রহণ করেন। তিনি ওয়াশিংটন বিশ্ববিদ্যালয়ে স্থাপত্য ও নগর পরিকল্পনা বিষয়ে স্নাতক এবং দর্শনশাস্ত্রে স্নাতকোত্তর ডিগ্রি অর্জন করেন। এরপর তিনি টেম্পল ইউনিভার্সিটিতে স্থানান্তরিত হন যেখানে তিনি ধর্মতত্ত্ব বিষয়ে স্নাতক এবং দর্শনশাস্ত্রে পিএইচডি ডিগ্রি অর্জন করেন। ১৯৯০ সাল থেকে তিনি মেরি ওয়াশিংটন বিশ্ববিদ্যালয়ে শিক্ষকতা করছেন।

## সম্পৃক্ততা

আমিনরাজাভি আমেরিকান একাডেমি অফ রিলিজিয়ন, আমেরিকান ফিলোসফিক্যাল এসোসিয়েশন এবং মিডিল ইস্টার্ন সোসাইটি অফ আমেরিকা সহ বেশ কয়েকটি মর্যাদাপূর্ণ জাতীয় ও আন্তর্জাতিক সংগঠনের সদস্য।

## গ্রন্থপঞ্জি

* ফিলোসফি, রিলিজিয়ন এন্ড দ্য কোশ্চেন অফ ইন্টোলারেন্স (১৯৯৭)
* সোহরাওয়ার্দী এন্ড দ্য স্কুল অফ ইলিউমিনেশন (১৯৯৭)
* এন এনথোলোজি অফ ফিলোসফি ইন পার্সিয়া, সাইয়্যেদ হোসেইন নাসর এর সঙ্গে (১৯৯৯)
* দ্য ইসলামিক ইন্টেলেকচুয়াল ট্রাডিশন ইন পার্সিয়া, সাইয়্যেদ হোসেইন নাসর এর সঙ্গে (১৯৯৬)
* দ্য ওয়াইন অফ উইজডোম: দ্য লাইফ, ওয়ার্ক এন্ড লেগাসি অফ ওমর খৈয়াম (২০০৫)
* ইসলামিক ফিলোসফি এন্ড থিওলজি: এন অনলাইন টেক্সট বুক ফর কলেজেস (২০১১)

## তথ্যসূত্র

বিষয়শ্রেণী:১৯৫৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মুসলিম পণ্ডিত
বিষয়শ্রেণী:ইরানি পণ্ডিত
বিষয়শ্রেণী:ওয়াশিংটন বিশ্ববিদ্যালয়ের প্রাক্তন শিক্ষার্থী
আয়াত (গান)

**আয়াত** ভারতীয় চলচ্চিত্র বাজিরাও মাস্তানির সঙ্গীত অ্যালবামের একটি গান। গানটিতে "আয়াত" শব্দটি ব্যবহারের মাধ্যমে মাস্তানির প্রতি বাজিরাওয়ের প্রেম, ভালোবাসার কথা বর্ণিত হয়েছে। এই গানে মূলকণ্ঠ দিয়েছেন অরিজিৎ সিং। নেপথ্যে সমবেত কন্ঠ কাওয়ালি গেয়েছেন মুজতবা আজিজ নাজা, শাদাব ফরিদী, আলতামাশ ফরিদী ও ফারহান সাবরি। গানটিতে সুরারোপ করেছেন চলচ্চিত্র নির্মাতা এবং সুরকার সঞ্জয় লীলা বনশালি। গানটির গীতিকার হলেন এ এম তুরাজ এবং কাওয়ালী অংশ লিখেছেন নাসির ফারাজ। চলচ্চিত্রে গানের চিত্রায়নে অভিনেত্রী দীপিকা পাড়ুকোন (মাস্তানি) এবং অভিনেতা রণবীর সিং (বাজিরাও) অভিনয় করেছেন।
## সমালোচনা

সুয়ানশু খুরানা দি ইন্ডিয়ান এক্সপ্রেস এ লিখেছেন, “অরিজিৎ সিং এর গাওয়া আয়াত, একটি শক্তিশালী গজল এবং এতে সুসমন্বয় সাধিত হয়েছে খুব কম। গানটি অরিজিতের কণ্ঠে খুব মানিয়েছে। এই গানে কাওয়ালীর একটি ছোট অংশ রয়েছে যা খুব ভালোভাবে কাজ করেছে।"
## পুরস্কার ও মনোয়ন

## তথ্যসূত্র

বিষয়শ্রেণী:২০১৫-এর গান
বিষয়শ্রেণী:হিন্দি চলচ্চিত্রের গান
বিষয়শ্রেণী:ভারতীয় শাস্ত্রীয় সঙ্গীত
বিষয়শ্রেণী:কাউয়ালি
বিষয়শ্রেণী:অরিজিৎ সিংয়ের গান
বিষয়শ্রেণী:সুফি সঙ্গীত
ইসলামিক রিসার্চ সেন্টার বাংলাদেশ

**ইসলামিক রিসার্চ সেন্টার বাংলাদেশ** রাজধানীর বসুন্ধরা আবাসিক প্রকল্পে অবস্থিত একটি জাতীয় পর্যায়ের ইসলাম ধর্মীয় গবেষণামূলক প্রতিষ্ঠান। ফকিহুল মিল্লাত মুফতি আব্দুর রহমান (১৯২০-২০১৫) প্রতিষ্ঠানের প্রধান প্রতিষ্ঠাতা ছিলেন। ১৯৯১ সালে ঢাকার বসুন্ধরা আবাসিক এলাকায় ইসলামিক রিসার্চ সেন্টার নামে এই উচ্চতর ধর্মীয় গবেষণাকেন্দ্র প্রতিষ্ঠিত হয় । ২০০২ সালে ইসলামিক রিসার্চ সেন্টার বাংলাদেশ ঢাকাতে পক্ষকালব্যাপি এক আন্তর্জাতিক সেমিনার অনুষ্ঠিত হয়। ২০০৬ সালে ১৫ দিন ব্যাপি এক অর্থনৈতিক কর্মশালা ও সেমিনার আয়োজন করা হয়।

## বিভাগ
ইসলামিক রিসার্চ সেন্টার বাংলাদেশে ইসলামিক স্টাডিজের নিম্নলিখিত বিষয়গুলো শিক্ষা প্রদান করা হয়। 

* দারুল ইফতা (ফতোয়া বিভাগ);
* আত-তাখাসসুস ফিল ফিকহিল ইসলামী (উচ্চতর ইসলামী আইন ও ফতোয়া বিভাগ);
* আত-তাখাসসুস ফি উলূমিল হাদীস (উচ্চতর হাদীস বিভাগ);
* আত-তাখাসসুস ফি উলূমিত তাফসীর (উচ্চতর তাফসীর বিভাগ);
* আত-তাখাসসুস ফিল ইকতিসাদিল ইসলামী ওয়াল বুনূক (উচ্চতর ইসলামী অর্থনীতি ও ব্যাংকিং বিভাগ);
* আত-তাখাসসুস ফিল ক্বিরাআতিস সাবআ (উচ্চতর কেরাআত বিভাগ);
* দাওরায়ে হাদীস (তাকমীল বা মাস্টার্স);
* মেশকাত (ফযীলত বা অনার্স);
* হিফজুল কুরআন;

## প্রকাশনা
থাম্ব|একটি সংখ্যার প্রচ্ছদ
এখান থেকে *মাসিক আল আবরার* নামে একটি মাসিক পত্রিকা প্রকাশিত হয়। আবরারুল হক হক্কীর নামে ২০১২ সালে এটি প্রতিষ্ঠা করেন মুফতি আবদুর রহমান। এর প্রচার সংখ্যা ১০ হাজার। আরশাদ রহমানি এর প্রধান সম্পাদক। সমসাময়িক বিভিন্ন বিষয়ে গবেষণালব্ধ লেখার জন্য এটি পাঠকপ্রিয়তা অর্জন করেছে।

* *[[ফাতাওয়ায়ে ফকীহুল মিল্লাত]]*: ১২ খণ্ডে প্রকাশিত ফতোয়া গ্রন্থ।

## আরো দেখুন
* মুফতি আবদুর রহমান
* বসুন্ধরা আবাসিক এলাকা
* আহমেদ আকবর সোবহান

## তথ্যসূত্র

বিষয়শ্রেণী:ঢাকা জেলার কওমি মাদ্রাসা
বিষয়শ্রেণী:ইসলামি শিক্ষাপ্রতিষ্ঠান
বিষয়শ্রেণী:১৯৯১-এ প্রতিষ্ঠিত
বিষয়শ্রেণী:বাংলাদেশের ইসলামি বিশ্ববিদ্যালয় ও মহাবিদ্যালয়
নূরখলিশ মাজিদ

**ড. নূরখলিশ মাজিদ** (১৭ মার্চ, ১৯৩৯ - ২৯ আগস্ট, ২০০৫) ছিলেন ইন্দোনেশিয়ার সবচেয়ে প্রভাবশালী মুসলিম পণ্ডিত। ইন্দোনেশিয়ায় তাকে স্নেহপূর্ণভাবে "চাক নূর" নামে ডাকা হয়। ছাত্রজীবনে তিনি বিভিন্ন ছাত্র সংগঠনের নেতা ছিলেন এবং ইসলামের আধুনিকীকরণের সমর্থক হিসাবে সুপরিচিত হন।

## জীবনী

১৯৩৯ সালের ১৭ ই মার্চ পূর্ব জাভার জম্বাংয়ে জন্মগ্রহণকারী মাজিদ ইন্দোনেশিয়ার প্রচলিত ধর্মীয় প্রতিষ্ঠানগুলিতে তার প্রাথমিক শিক্ষা পেয়েছিলেন। পরে তিনি যুক্তরাষ্ট্রের শিকাগো বিশ্ববিদ্যালয় থেকে ইসলাম শিক্ষা বিষয়ে পিএইচডি ডিগ্রি লাভ করেন। সেখানে তিনি ফজলুর রহমানের অধীনে ইসলামী দর্শন অধ্যয়ন করেন। ২০০৩ সালে তিনি রাষ্ট্রপতি প্রার্থী হিসাবে ইন্দোনেশিয়ার জাতীয় নির্বাচনে অংশ নিয়েছিলেন। ১৯৯৮ সাল থেকে তিনি জাকার্তার প্যারামেডিনা বিশ্ববিদ্যালয়ের রেক্টর হিসেবে মৃত্যুর পূর্ব পর্যন্ত দায়িত্ব পালন করেন।

## দর্শন
বিশ্বব্যাপী সংগ্রামে ইসলামের বিজয়ী হওয়ার জন্য সহনশীলতা, গণতন্ত্র ও বহুত্ববাদী ধারনাকে আলিঙ্গন করতে হবে বলে তিনি মনে করতেন। ১৯৭০ এর দশকে চাক নূর 'ইসলাম, হ্যাঁ; ইসলামী দল, না' নামে স্লোগানটি প্রচলন করেছিলেন যা পরবর্তীতে খুব জনপ্রিয় হয়ে ওঠে। ইসলামী দলগুলোর বিরুদ্ধে মুসলমানদের ভোট দেওয়া পাপ এমন দৃষ্টিভঙ্গির বিরুদ্ধে লড়াইয়ে এই স্লোগানটি ব্যাপক সহায়তা করেছিল। ইন্দোনেশিয়ায় ২০০৪ সালের সাধারণ নির্বাচনে সর্বাধিক সফল দুই ধর্মীয় রাজনৈতিক দল জাতীয় সচেতনতা এবং যুগ্ম উন্নয়ন দল যথাক্রমে মাত্র ১০.৬% ও ৮.১% ভোট পায়।

## প্রকাশনা

* দ্য ইস্যু অফ মডার্নাইজেশন এমাং মুসলিমস ইন ইন্দোনেশিয়া: এ পার্টিসিপেন্ট’স পয়েন্ট অফ ভিউ (*ইন্দোনেশিয়ার মুসলমানদের মধ্যে আধুনিকীকরণের সমস্যা: একজন অংশগ্রহণকারীর দৃষ্টিভঙ্গি*) (১৯৭৮)
* ইসলাম ইন ইন্দোনেশিয়া: চ্যালেঞ্জস এন্ড অপোরচুনিটিস (*ইন্দোনেশিয়ায় ইসলাম: চ্যালেঞ্জ এবং সুযোগ*) (১৯৮২)
* দ্য নেসেসিটি অফ রিনিউয়িং ইসলামিক থট এন্ড রিইনভিগোরেটিং রিলিজিয়াস আন্ডারস্ট্যান্ডিং (*ইসলামী চিন্তার পুনর্নবীকরণ এবং ধর্মীয় বোঝার পুনরুজ্জীবনের প্রয়োজনীয়তা*) (১৯৮৮)
* ইন সার্চ অফ ইসলামিক রুটস ফর মডার্ন প্লুরালিজম: দ্য ইন্দোনেশিয়ান এক্সপেরিয়েন্সেস (*আধুনিক বহুত্ববাদের জন্য ইসলামী শিকড়ের অনুসন্ধান: ইন্দোনেশীয় অভিজ্ঞতা*) (১৯৯৬)

## তথ্যসূত্র

বিষয়শ্রেণী:১৯৩৯-এ জন্ম
বিষয়শ্রেণী:২০০৫-এ মৃত্যু
বিষয়শ্রেণী:মুসলিম পণ্ডিত
বিষয়শ্রেণী:ইন্দোনেশীয় মুসলিম
বিষয়শ্রেণী:জাভানীয় ব্যক্তি
বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর ইসলামের মুসলিম পণ্ডিত
বিষয়শ্রেণী:মুসলিম সংস্কারক